S-830/2022

Mál þetta sem dómtekið var 15. júní sl. höfðaði Lögreglustjórinn á höfuðborgarsvæðinu með ákæru 3. maí 2022 á hendur ákærða T-kk-þgf R-kk-þgf H-kk-þgf, kt. 000000- 0000, [...], [...]:

„fyrir fíkniefna- og vopnalagabrot með því að hafa, laugardaginn 8. febrúar 2020, á lögreglustöðinni við Dalveg 18 í Kópavogi haft í vörslum sínum 2,88 gaf amfetamíni, 0,91 gaf MDMA og 0,96 gaf kókaíni og að hafa skömmu síðar á heimili sínu að [...] í [...] haft í vörslum sínum í sölu- og dreifingarskyni 228,92 gaf amfetamíni, 48,58 gaf MDMA og öxi, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á kr. 89.500, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna. Einnig er krafist er upptöku á öxi, sem lögregla lagði hald á, með vísan til 1. mgr. 37. gr. vopnalaga nr. 16/1998.“

I.

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt framlögðu sakavottorði nær ferill ákærða aftur til ársins 2012. Við mat á refsingu er litið til þess að ákærði hefur nokkrum sinnum áður fengið dóma fyrir fíkniefnalagabrot. Sérstaklega er litið til þess að ákærða hefur þrívegis áður verið gerð refsing fyrir vörslu fíkniefna í sölu- og dreifingarskyni. Að öðru leyti hefur sakaferill ákærða ekki áhrif á mat á refsingu. Að endingu er litið til þess að þónokkur tími leið frá broti ákærða og þar til ákæra var gefin út og til þess að ákærði játaði brot sitt skýlaust fyrir dómi. Með hliðsjón af framanröktu og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánaða fangelsi, en ekki þykja efni til að skilorðsbinda refsingu ákærða.

Á grundvelli 7. mgr. 5. gr. laga um ávana- og fíkniefni nr. 65/1974 og með vísan til 1. mgr. 37. gr. vopnalaga nr. 16/1998 verður ákærða gert að sæta upptöku á 89.500 krónum og exi, sem lögregla lagði hald á við rannsókn málsins.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði greiði þóknun skipaðs verjanda síns í málinu, S-kk-ef S-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, T-kk-nf R-kk-nf H-kk-nf, sæti fangelsi í 4 mánuði.

Ákærði sæti upptöku á 89.500 krónum og exi.

Ákærði greiði þóknun skipaðs verjanda síns, S-kk-ef S-kk-ef lögmanns, sem þykir hæfilega ákveðin 141.360 krónurað virðisaukaskatti meðtöldum.

Ó-kk-nf E-kk-nf J-kk-nf